**VILNIAUS R. BEZDONIŲ JULIJAUS SLOVACKIO**

**VIDURINĖS MOKYKLOS**

**2014 METŲ VEIKLOS ATASKAITA**

1. **BENDROS ŽINIOS APIE MOKYKLĄ**

1. **Mokyklos adresas:** Bezdonių mstl., Statybininkų g. 4, Vilniaus rajonas, LT-15202.

2. **Veiklos rūšys:** pradinis, pagrindinis, vidurinis ugdymas.

3. **Mokinių skaičius:** 2014 m. pradžioje buvo sukomplektuota 12 klasių komplektų, mokėsi 130 mokinių, 2014 metų pabaigoje mokėsi 132 mokiniai. Mokinių skaičius palyginus su 2013 m. padaugėjo 6,8 proc.



4. Maitinimo paslaugas teikia VšĮ „Giandus“.

5. Mokykla dalyvavo programose ”Pienas vaikams” ir “Vaisiai mokykloms”.

6. Į mokyklą ir atgal mokiniai buvo pavežami reisiniu autobusu bei UAB “Speclinija” mikroautobusu.

7. Mokykloje yra šios patalpos ugdymui organizuoti: pritaikyta sporto užsiėmimams salė, stadionas, lietuvių kalbos ir literatūros kabinetas, fizikos ir matematikos kabinetas, menų kabinetas, chemijos kabinetas, lenkų kalbos ir tikybos kabinetas, geografijos ir istorijos kabinetas, užsienio kalbų kabinetas, biologijos kabinetas, medžio apdirbimo dirbtuvės, maisto ruošimo kabinetas, informacinių technologijų ir muzikos kabinetas, biblioteka, skaitykla ir karjeros ugdymo centras.

8. 2014 metais mokykloje dirbo 24 mokytojai, 3 pagalbos mokiniui specialistai. Iš jų 4 mokytojai metodininkai, 18 vyresniųjų mokytojų, 2 atestuoti mokytojai, 2 atestuoti pagalbos mokiniui specialistai, 1 – neatestuotas pagalbos mokiniui specialistas. Mokyklos direktorė turi III vadybinę kategoriją, direktorės pavaduotoja ugdymui neatestuota.

9. Švietimo pagalbos teikimas mokiniams, turintiems specialiųjų ugdymosi poreikių:

2013 m. pagalba buvo teikiama 4 specialiųjų poreikių mokiniams – 3,2 proc.

2014 m. pagalba buvo teikiama 7 specialiųjų poreikių mokiniams – 5,3 proc.

Su mokiniais dirbo: psichologas, logopedas, mokytojo padėjėjas, socialinis pedagogas.

**Mokytojų kvalifikacijos tobulinimas**

Vadovai, mokytojai ir pagalbos mokiniui specialistaitobulino savo kvalifikaciją atsižvelgdami į Mokyklos pedagogų kvalifikacijos tobulinimo planą 2014 metams, kuris buvo sudarytas atsižvelgiant į mokyklos 2014 metų veiklos plano prioritetus, tikslus bei uždavinius, mokyklos veiklos kokybės įsivertinimo rezultatus bei mokytojų veiklos ataskaitas.

**Kvalifikacijos tobulinimo kompetencijų įgijimo formos:**

*Individualus tobulinimas –* R. Urbanovič geografijos mokytoja bei E. Karpovič biologijos mokytoja dalyvavo neformaliojo švietimo asociacijos „Jaunimo akademija“ vystomojo švietimo pamokų planams kurti ir aprašyti konkurse, tapo metodinės priemonės bendraautorėmis. Mokytojos paruošė pamokų planą, kuris buvo įtrauktas į metodinį leidinį „Vystomasis bendradarbiavimas ir švietimas. Globaliojo švietimo pamokų aplankas“.

*Kolegialus dalijimasis patirtimi* - 37 proc. mokytojų dalyvavo kitų mokytojų atviros veiklos stebėjime ir aptarime (I. Kondratovič, V. Voinič, H. Savel, O. Krasodomska, A. Fedorovič, L. Latyševič, G. Ravdo, A. Maciulevič, J. Lavrukaitienė). F. Jankovska, J. Lavrukaitienė vedė atviras pamokas bei pristatė savo veiklą kitiems mokytojams.

8,3 proc. mokytojų organizavo metodinius užsiėmimus – R. Dubicka ir I. Kondratovič.

*Specializuoti kursai, seminarai* – 100 proc. vadovų, mokytojų ir pagalbos mokiniui specialistų 2014 metais pagal kompetencijų tobulinimo sritis dalyvavo kvalifikacijos tobulinimo kursuose, seminaruose:

* *mokinių vertinimas ir įsivertinimas, siekiant geresnės ugdymo kokybės.* – dalyvavo 46 proc. mokytojų;
* *darbo su gabiais mokiniais tobulinimas* – dalyvavo 17 proc. mokytojų;
* *mokinių ugdymo kokybės gerinimas, taikant IKT bei aktyviuosius ugdymo metodus pamokose* – dalyvavo 58 proc. mokytojų;
* *darbo su mokiniais, turinčiais elgesio problemų, patyrusiais smurtą tobulinimas* - dalyvavo 100 proc. mokytojų ir pagalbos mokiniui specialistų.

*Viešoji nedarbinė veikla* - 100 proc. vadovų, mokytojų ir pagalbos mokiniui specialistų dalyvavo Olweus prevencinės programos projekte „Saugios mokyklos mikroklimato kūrimas“;

18,6 proc. mokytojų dalyvavo projekte „Tautų tiltas“ (E. Verkovska, J. Lavrukaitienė, O. Krasodomska, V. Voinič, R. Dubicka);

18,6 proc. mokytojų bei pagalbos mokiniui specialistai dalyvavo 1-5 klasių Vasaros poilsio stovykloje (A. Fedorovič, L. Latyševič, H. Šapelienė, F. Jankovska, E. Klimaševskaja, I. Lučinska, A. Grebneva);

I. Lučinska - mokyklos psichologė, dalyvavo projekte „Ugdymo karjerai ir stebėsenos modelių sukūrimas ir plėtra bendrajame lavinime ir profesiniame mokyme“;

42 proc. mokytojų dalyvavo „Maisto banko“ organizuotame projekte „Sveikatiada“ (E. Karpovič, A. Fedorovič, L. Latyševič, H. Šapelienė, F. Jankovska, E. Klimaševskaja, R. Urbanovič, H. Savel, I. Mackevič, E. Verkovska);

E. Boban, socialinė pedagogė, dalyvavo Vilniaus rajono mokyklų projekte ,,Pasidalinkime savo gerumu su kitais vaikais‘‘.

*Pranešimai* – J. Lavrukaitienė ir E. Verkovska dalyvavo tarpmokyklinėje konferencijoje pagal projekto „Tautų tiltas“ programą Vilniaus Lazdynų vidurinėje mokykloje, skaitė pranešimą ”Multikultūrinis kalendorius arba aplink pasaulį per 731 dieną”.

*Stažuotė* – mokyklos direktorė dalyvavo 5 dienų stažuotėje „Įvairūs mokyklų ir savivaldybių

bendradarbiavimo modeliai; savivaldybės pagalba mokyklų iniciatyvoms ir sprendžiant problemas“.

2013 m. – 5 ir daugiau dienų tobulino savo kvalifikaciją 69 proc. vadovų, mokytojų ir pagalbos mokiniui specialistų, 2014 m. – 5 ir daugiau dienų tobulino savo kvalifikaciją 85 proc. vadovų, mokytojų ir pagalbos mokiniui specialistų, 16 proc. padaugėjo vadovų, mokytojų ir pagalbos mokiniui specialistų aktyviai tobulinančių savo kvalifikaciją.

**2011- 2014 m. valstybinių brandos egzaminų aukščiausi įvertinimai**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Dalykas** | **2011** | **2012** | **2013** | **2014** |
| 1. | Lietuvių kalba  | 69 | 88 | 69 | 28 |
| 2. | Anglų kalba | 67 | 44 | 60 | 65 |
| 3. | Rusų kalba | 82 | 86 | 93 | 92 |
| 4. | Matematika | 95 | 7 | 40 | 28 |
| 5. | Istorija | 71 | 65 | 47 | 46 |

**PUPP rezultatai**

**Tikslų įgyvendinimo analizė:**

*2014 metų mokyklos tikslai:*

1. Tobulinti gabių mokinių ugdymą.

2. Ugdyti mokinių savarankiškumą, atsakomybę, iniciatyvumą.

3. Telkti mokyklos bendruomenę siekiant vidurinio ugdymo programos akreditacijos.

4. Tobulinti mokytojų kompetenciją darbui su specialiųjų poreikių turinčiais mokiniais, mokiniais, turinčiais elgesio problemų.

Buvo parengta ir įgyvendinta Gabių vaikų ugdymo programa. Mokytojai analizavo mokinių bandomųjų egzaminų, kontrolinių darbų, standartizuotų testų rezultatus, numatė priemones mokymosi rezultatams gerinti. 8-10 klasių mokiniai dalyvavo Nacionaliniame matematinio ir gamtamokslinio raštingumo konkurse, kurį organizavo Nacionalinis egzaminų centras. Šiuo konkursu buvo siekiama skatinti mokinius domėtis ir mokytis gamtos mokslų ir matematikos. 4 ir 8 klasės mokiniai gegužės mėnesį dalyvavo Nacionaliniame mokinių pasiekimų tyrime. Šį tyrimą, kuriuo metu buvo tiriami bendrąjį ugdymą teikiančių mokyklų mokinių pasiekimai ir nuostatos, vykdė Nacionalinis egzaminų centras. Tyrimo tikslas – vadovaujantis Bendrosiomis programomis ir kitais ugdymo turinį reglamentuojančiais dokumentais teikti švietimo bendruomenei išsamią ir patikimą informaciją apie bendrojo ugdymo rezultatų raidą ir kokybę.

Profesinio darbo grupė veiksmingai vykdė mokinių karjeros ugdymą. Organizavo išvykas į aukštąsias, profesines mokyklas, Karjeros savaitę*,* dalyvavo projekte „Ugdymo karjerai ir stebėsenos modelių sukūrimas ir plėtra bendrajame lavinime ir profesiniame mokyme*“.* Profesinis orientavimas buvo integruotas į mokomuosius dalykus. Pasirengta vidurinio ugdymo programos akreditacijai. Sėkmingai įgyvendintas prevencinės programos Olweus projektas „Saugios aplinkos mokykloje kūrimas“. Mokytojai tobulino savo kompetencijas darbui su specialiųjų poreikių turinčiais mokiniais, mokiniais, turinčiais elgesio problemų. Pagerėjo mokinių pamokų lankomumas.

Kiekviename kabinete įrengtas multimedia projektorius. Siekiant pagerinti mokyklos bendruomenei teikiamų paslaugų kokybę bei laiduoti geresnes ugdymo ir ugdymosi sąlygas, mūsų mokykla dalyvavo projekte „Mokyklos bibliotekos modernizavimas“, kurį finansavo Lenkijos Respublikos ambasada Vilniuje. Šio projekto dėka mokyklos biblioteka buvo aprūpinta  naujais baldais ir modernia įranga. Už gautas lėšas biblioteka įsigijo: du nešiojamuosius kompiuterius ACER Aspire (999,33 EUR), vienpusę bibliotekos lentyną (111,58 EUR), dvipusę bibliotekos lentyną (165,31 EUR), 10 kėdžių (248 EUR), stalą (123,98 EUR). Iš sutaupytų Mokinio krepšelio lėšų (53000 tūkst. litų) mokykla nupirko naujų baldų, kompiuterinės įrangos, mokymo priemonių biologijos, technologijų kabinetams.

**Tobulinti pasirinkti mokyklos veiklos aspektai:**

* Tobulinti gabių vaikų poreikių tenkinimą.
* Tobulinti tėvų konsultavimo organizavimą mokykloje.
* Skatinti mokinių mokymosi motyvaciją.
* Ugdyti mokinių savarankiškumą, aktyvumą, atsakomybę už savo mokymąsi.
* Tobulinti drausminimo sistemos veiksmingumą.
* Skatinti mokytojų pasitikėjimą mokinių gebėjimais daryti pažangą.
* Kurti besimokančią bendruomenę.
* Tobulinti mokymo ir mokymosi pagalbos teikimą.
* Tobulinti mokinių darbo organizavimą.
* Telkti bendruomenę siekiant vidurinio ugdymo programos akreditacijos.
* Didinti mokyklos patrauklumą ir atvirumą visuomenei, kuriant savitą kultūrą, gerinant jos įvaizdį.
* Tobulinti ir efektyviai panaudoti įvairias edukacines erdves.

**Vizija**

Mokyklos vizija – moderni, saugi, atvira kaitai ir inovacijoms, konkurencinga ugdymo įstaiga teikianti kokybišką pradinį, pagrindinį bei vidurinį išsilavinimą gimtąja kalba.

**Misija**

Mokyklos misija – teikti šiuolaikinius reikalavimus atitinkantį pradinį, pagrindinį bei vidurinį išsilavinimą gimtąja kalba Bezdonių bei kitų apylinkių gyventojų vaikams saugioje aplinkoje ir puoselėti savo šalies, tautos ir miestelio tradicijas.

**Prioritetai:** 1. Ugdymo kokybės gerinimas. 2. Saugios, kultūringos ir modernios mokyklos kūrimas.

**Tikslai:** 1. Siekti ugdymo ir ugdymosi kokybės kuriant besimokančią bendruomenę. 2. Gerinti ugdymo proceso aplinką.

**Uždaviniai:**

1. Tęsti Gabių vaikų ugdymo programos įgyvendinimą.
2. Tobulinti ugdymo ir ugdymosi pagalbos teikimą.
3. Tobulinti šiuolaikinės pamokos vadybą.
4. Užtikrinti mokinių, tėvų, mokytojų atsakomybę tobulinant lankomumo problemų sprendimą mokykloje.
5. Telkti bendruomenę siekiant vidurinio ugdymo programos akreditacijos.
6. Gerinti mokyklos materialinę bazę**.**
7. Didinti mokyklos patrauklumą ir atvirumą visuomenei, kuriant savitą kultūrą, gerinant jos įvaizdį.
8. Tobulinti ir efektyviai panaudoti įvairias edukacines erdves.

Mokyklos direktorė Veslava Voinič